बङाइगाव जिलानि मानिकपुर थानानि सिङाव थानाय पातिलादहा बाजारआव मोनसे गिख्रंथाव जाब्र’थाय जादों। ए.एस. 19 ए.सि.-2807 नम्बरनि 18 साखा थानाय गंसे ट्राकनि सौग्रावनायाव सिरां जिला पानबारि थानानि सिङाव थानाय बिसदबा गामिनि नजरुल इस्लाम (60) आ जायगायावनो जिउ गोमायो। मानिकपुर थानानि पुलिस हानजाया जाथाय खालामनाय ट्राकखौ हमनो मोनदोंब्लाबो बेनि द्राइभार आरो हेन्दिमेआ खारखोमानानै दं। गुबुन फारसेथिं जाब्र’थायजों रुंसारि जानाय नजरुल इस्लामखौ पष्ट मरटेम खालामनो थाखाय बङाइगावसिम दैथाय हरनाय जाबाय होनना फोरमायदों।